SPC ซื้อที่ดิน 2 แปลง จาก “บุญชัย โชควัฒนา” มูลค่า 43.69 ลบ.
SPC ซื้อที่ดินจำนวน 2 แปลง บริเวณ ต.ฟ้าฮ่าม อ.เมือง จ.เชียงใหม่ จาก “นายบุญชัย โชควัฒนา” เป็นมูลค่า 43.69 ลบ. เพื่อตั้งเป็นศูนย์ฝึกอบรม-สัมมนา อนึ่ง นายบุญชัย โชควัฒนา เป็นประธานกรรมการบริหาร และประธานกรรมการบริษัท SPC
15 ต.ค. 2558

บริษัท สหพัฒนพิบูล จำกัด (มหาชน) หรือ SPC ระบุว่า ที่ประชุมคณะกรรมการบริษัท เมื่อวันที่ 15 ต.ค. มีมติให้บริษัทซื้อและรับโอนกรรมสิทธิ์ที่ดิน ตำบลฟ้าฮ่าม อำเภอเมือง จังหวัดเชียงใหม่ จำนวน 2 แปลง จากนายบุญชัย โชควัฒนา เป็นเงินทั้งสิ้น 43,690,000 บาท โดยจะมีการทำรายการภายในเดือนพ.ย.58
สำหรับวัตถุประสงค์เนื่องจากบริษัทมีที่ดินติดริมแม่น้ำปิง ตำบลฟ้าฮ่าม อำเภอเมือง จังหวัดเชียงใหม่ แต่ไม่มีทางออกสู่ถนน ซึ่งที่ดินติดอยู่กับที่ดินของนายบุญชัย บริษัทจึงได้ขอซื้อที่ดินทั้ง 2 แปลงดังกล่าว นอกจากนี้บริษัทมีโครงการที่จะพัฒนาที่ดินดังกล่าวเป็นศูนย์ฝึกอบรมและสัมมนาของบริษัท และบุคคลภายนอกสามารถมาใช้บริการได้
อนึ่ง นายบุญชัย โชควัฒนา เป็นประธานกรรมการบริหาร และประธานกรรมการบริษัท SPC 